Jok'Air

Jok'Air, vlastným menom Melvin Félix Aka, (* 23. september 1991, Paríž, Francúzsko) je francúzsky rapper pôvodom z Pobrežia Slonoviny. Pôvodne členom skupiny MZ začína svoju sólovú kariéru v roku 2017.
Kariéra.
MZ (2006 – 2016).
Jok'Air sa narodil v 19. parížskom obvode v roku 1991. Vyrastal v 13. obvode v štvrti Chevaleret. Od pätnástich rokov trénoval rap pri stretoch so svojimi priateľmi. Davidson, jeho starší brat, sa rozhodne mu zaplatiť za sedenia v nahrávacom štúdiu, rovnako ako niektorým jeho priateľom: Hache-P, Dehmo, Loka. Ide o pôvodných členov skupiny MZ.
V rokoch 2006 až 2016 vydáva MZ dva albumy a šesť mixtapeov, pred tým než sa po nezhodách medzi umelcami a ich producentom rozpadajú. Pohádaní s Dehmom a Hache-P, Jok'air a Davidson opúšťajú skupinu. Pre Jok'Aira je toto odlúčenie zlomovým nielen hudobným, ale aj osobným, pretože to vnímal ako zradu.
Sólová kariéra (od roku 2017).
Svoju sólovú kariéru začína 20. januára 2017 vydaním titulu "C'est la guerre", prevzatého z jeho prvého EP "Big Daddy Jok", ktoré vyšlo o mesiac neskôr. V tom istom roku vydal dva mixtapy: "Je suis Big Daddy" a "Jok' Pololo". Začiatkom roka 2018 podpisuje zmluvu s vydavateľstvom "Play Two" a 25. mája toho istého roku vydáva svoj prvý štúdiový album "Jok'Rambo". Jeho druhý album "Jok'Travolta" vychádza 29. marca 2019. Nasledujúci album je certifikovaný ako zlatá platňa. Po ňom nasleduje "Jok'Chirac" 20. marca 2020.
Pravidelne sa zúčastňuje rozhlasových relácií webrádia "Radio Sexe" týždenne vysielaných na Twitchi. Na kanáli BET spúsťa svoju vlastnú reality show, ktorá sa volá "Jok'Air" "v LA".
Dňa 21.októbra 2020 oznamuje blížiace sa vydanie svojho štvrtého albumu s názvom "VIe République", ktorý vychádza 11. decembra 2020. Zverejňuje prvý titul extrahovaný z tohto disku spolu s klipom. Táto skladba s názvom "Clic Clac Bang Bang" vznikla v spolupráci s rapperom Laylow. Aktivista Assa Traoré pózuje v strede obalu albumu pod vlajkou trikolóry ako prezident republiky.
Osobný život.
Umelec zo svojho osobného života veľa nezdieľa. Avšak, 26. decembra 2018 na svojom Instagrame zverejňuje príspevok, v ktorom oznamuje narodenie syna. Na počesť svojho staršieho brata ho pomenuje Davidson.
Projekty.
Asociácie.
Asociáciu "Mélodie des Quartiers" zakladá Jok'Air v roku 2020, aby sprístupnil kultúru mladým zo všetkých sociálnych pomerov. V súčasnosti je jej aktívnym ambasádorom. O dva roky neskôr, v roku 2022 spúšťa turné, ktorého súčasťou je distribúcia kníh.
Filmy.
Natáča film "La fièvre", kde s prvotným nápadom prišiel Davidson, jeho producent, DJ a starší brat. Týmto filmom prišiel do kontaktu s mnohými poprednými francúzskymi osobnosťami ako Seb La Frite, jeden z najznámejší kreatívnych tvorcov na Youtube, alebo umelec Jaymax. Väčšina umelcov, ktorí s ním spolupracovali na filme sa taktiež podieľali aj na jeho albume.
Publikácie.
A typický projekt spustený v roku 2021 sa týka kolekcie kníh "Tam je moja rodina" ("Il y a ma famille"). Hlavnými postavami sú členovia jeho rodiny, najmä jeho neter Mila. Súčasťou sú aj plyšové hračky či figúrky. Každé zakúpenie knihy, plyšovej hračky alebo figúrky prispieva jedno euro do asociácie "Mélodie des Quartiers".
V roku 2023 publikuje biografický komiks "Melvin de Paris "Soupap"!" v spolupráci s grafikom Logann Kerouasse, ktorý vykresľuje roky jeho detstva v parížskej štvrti Chavelet a rozpráva o snoch o hudbe a basketbale.
Diskografia.
Mixtapes a EP.
2017: Big Daddy Jok
2017: Je suis Big Daddy
2017: Jok'Pololo
Štúdiové albumy.
2018: Jok'Rambo (Play Two)
2019: Jok'Travolta (La fièvre) (Zlatá platňa) 
2020: Jok'Chirac (Play Two)
2020: VIe République (Play Two)